Univerzita Pavla Jozefa Šafárika v Košiciach

Právnická fakulta

Katedra finančného práva, daňového práva a ekonómie

**Podmienky pre udelenie hodnotenia „ABSOLVOVAL“ v predmete**

**„Diplomová práca“ pre študentov DŠ a EŠ v ak. roku 2016/2017**

**dvojročného Mgr. štúdia**

**Pre prvý semester:**

Študent (ka) je povinný (á) :

1. Po schválení témy katedrou oboznámiť sa so „Smernicou č. 1/2011 o základných náležitostiach záverečných prác , rigoróznych prác a habilitačných prác, ich zverejnení a sprístupnení po dobu uchovávania a kontrole originality  platná pre UPJŠ v Košiciach a jej súčastí“ ( je zverejnená na webovej stránke fakulty- Študenti)
2. Skontaktovať sa s vedúcim práce v termíne do troch týždňov po schválení témy práce a konzultovať ďalší postup pri spracovaní práce s vedúcim práce podľa jeho pokynov.
3. Predložiť vedúcemu práce na odsúhlasenie osnovu ( obsah) práce, tézy, ako aj zoznam literárnych prameňov.

**Pre druhý semester:**

1. Absolvovať pravidelné konzultácie s vedúcim práce podľa dohody ( minimálne 3 konzultácie za semester).
2. Predložiť prvú pracovnú verziu práce v termíne minimálne 60 dní pred termínom pre odovzdanie práce.

**Pre tretí semester:**

1. Konzultácie s vedúcim práce podľa potreby
2. Odovzdať konečnú písomnú verziu práce v termíne určenom v Harmonograme štúdia v akademickom roku 2016/2017 ( 27.2. 2017).

Splnenie týchto povinností je podmienkou úspešného absolvovania predmetu „Diplomová práca“ a pridelenia príslušného počtu kreditov predpísaného schváleným študijným programom( viď. študijný program v AIS-e).

Prof. h. c. prof. JUDr. Vladimír Babčák, CSc.

vedúci katedry